ทาน fluoxetine มาแล้วประมาณ 1 เดือนกว่า สิ่งที่รู้สึกได้คือไม่ค่อยมีสมาธิเลยครับ คิดช้ากว่าเก่า รวมไปถึงภาพเบลอกว่าที่เคย เป็นปัญหากับการอ่านหนังสือมากเลยครับ ถ้าเลิกยาจะกลับไปเป็นปกติไหมครับ ถามเพื่อนที่ใช้ยาอยู่ เขาบอกว่าเป็นผลข้างเคียงปกติ (โดยส่วนตัวทาน fenasteride กับยาเม็ดเพชรสังฆาตอยู่ ไม่ทราบว่ามีปฏิกิริยากับ fluoxetine ไหมครับ?)
สวัสดีค่ะ Fluoxetine (ฟลูออกซิทีน) คือยาต้านซึมเศร้าในกลุ่ม SSRI (Selective Serotonin Reuptake Inhibitors) ออกฤทธิ์เพิ่มปริมาณของสารเซโรโทนินในสมอง จึงช่วยปรับสมดุลของสารเคมีในสมองและรักษาอาการที่เกิดจากภาวะซึมเศร้า โรคตื่นตระหนกผลข้างเคียงจากการใช้ยาอาจทำให้มีอาการสับสน วิตกกังวล ไม่มีสมาธิ เหงื่อออกตัวเย็น ผิวหนังเย็นซีด ชักเกร็ง ท้องเสีย ง่วงซึม ปากแห้ง หิวผิดปกติ หัวใจเต้นเร็วหรือเต้นผิดปกติ ปวดศีรษะ เหงื่อออกมากขึ้นได้หากไม่มีความจำเป็นต้องใช้ยา แล้วแพทย์ให้หยุดยาแล้ว ร่างกายจะค่อยๆกลับมาเป็นปกติค่ะจากการสืบค้นของแพทย์ยา finasteride จะมีผลต่อยา fluoxetine ได้น้อย แต่แนะนำแจ้งแพทย์ที่จ่ายยาทั้งสองให้ทราบว่ามียาใดๆที่เราใช้อยู่บ้างค่ะ